24 ต.ค. 2558
วางแผนกาที่ทำมาหากิน เสาะหาข้อมูลล่วงหน้ายามว่างจากงาน สะดุดตากะสถานที่นี้ แม้จะเคยขับรถ นั่งรถผ่านหลายครั้ง 

จอดรถปุ๊บ เดินเข้าประตู รู้สึกถึงความอลังการ ความไม่แน่ใจว่าสถานที่ใหญ่โตแห่งนี้ จะมีอาหารจานที่ถูกใจเราหรือเปล่า

ได้ที่นั่ง สำหรับสามคน ถ่ายรูปวิว เก็บความสวยงามกันพักนึง ก็ได้เวลา ตามมาครับ

เมนูแรก ทอดมันกุ้ง ก้อนใหญ่ 4 ชิ้น เหรียวหนึบ หอม แล้วเคี้ยวเจอเนื้อกุ้งมากทีเดียว 

เมนูสอง ต้มโคล้งเนื้อปลาสลิดทอด เปรี้ยนำเค็มและหวาน หอมเครื่องปรุงพริกทอด และใบมะกรูด ผักชีฝรั่ง ข่า ติงนิดนึง เมนูนี้วันนี้ รสขมจากมะนาวทำให้เฝื่อนคอไปหลังซดน้ำต้มโคล้งไปพักนึง

เมนูสาม ผักเหลียงผัดไข่ ยอดผักเหลียงจากภาคใต้ ผัดไข่ หวานจากใบผัก ไข่และเครื่องปรุง โดยรวมคือ ดี แต่จะหวานเครื่องปรุงมากกว่ารสผักธรรมชาติ

เมนูสี่ สุดท้าย แกงเหลืองปูไข่หน่อไม้ดอง เมนูประจำร้าน ที่ใครมาก็เห็นสั่งกันเกือบทุกโต๊ะ
ปูหนึ่งตัวขนาดตัวละ 8 ขีด วันนี้ โดนเคาะจนเปลือกแตกแต่กระดองยังอยู่สภาพดี นอนยิ้มทักทายนักชิมในหม้อน้ำแกงเหลืองแบบภาคใต้ (แกงส้ม) มีหน่อไม้ดองเปรี้ยวให้ในน้ำแกงพอสมควร เนื้อปูสดแน่นแม้ไม่ค่อยเห็นไข่ปู เนื้อปูหวานมีน้ำแกงซึมเข้าไปเคลือบเนื้อปูบางส่วนทำให้มีรสชาติเผ็ดเปรี้ยว อร่อยมากทีเดียว เมนูนี้ทำได้ดีมาก

คำเตือน: แกงปูรสจัด แบบคนใต้แกงและเมนูนี้ราคาตาม น้ำหนักปูนะครับ ขีดละ 170 ทีเดียวเชียว 

กินปูดูวิว ดูเครื่องบิน ถ่ายรูปกับร้านมุมต่างๆ สักครั้ง คุ้มครับ

สุดท้าย ที่นี่ ยุงเยอะนะครับ เตรียมชุดเกราะไป